Raamatuklubi: september 2012
Teine raamat räägib Maddy O´Hurley armastuse leidmise loost. Maddy on tantsijanna, kes saab peaosa uues muusikalis, kus ta mängib stripparit. Selle muusikali patroon ja rahaline toetaja on plaadistusfirma Valentine Records mille tegevjuhiks on Reed Valentine. Reedi jaoks on maailm must ja valge. Ja naised on tema jaoks kõik ühtemoodi halvad. Kuna Maddy ohjad oma kätte võtab, siis pole Reedil muud teha kui temaga kaasa minna, kuigi kõigel piirid. Reedi oma jõuab ühel hetkel kätte ning Reedi isa on sunnitud päästma noored südamed. Raamatust saab lugeda milline on ühe tantsijanna argipäev. Tema treeningutest ja söömisest ja sellest kuidas julge pealehakkamine ja sihikindlus on olulised. Nora Robertsi puhul imetlen ma alati tema tehtud kodutööd. Kui esimene raamat räägib hobuseid pidavast taluperenaisest ja teine raamat tantsijatari elust siis kolmas räägib filmistaari tavalisest tööpäevast võtetel. See millest neljas raamat jutustab pole mul veel õrna aimugi. Aga ma olen kindel, et see on täpselt sama põnev kui eelmised. Postitas
Ma võin lugeda midaiganes ja jõuda jälle Nora Robertsini. Ma naudin tema kirjutatud raamatuid. Mulle meeldib tema stiil. Ja see, et ta kirjutab järgnevaid raamatuid, kus tegelased on sulle tuttavad esimesest raamatust ja taustalood on teada ning kuidas kõik tema lood on täiesti erinevad. Sel korral siis :
Nora Roberts tutvustab O'Hurleysid, sädeleva ande ja särisevate kirgede dünastiat. Kui seks müüb, siis müüvad ka valed – eriti siis, kui paljastatakse tõde. Ja küüniline ajakirjanik Dylan Crosby teadis, et lihtsa lese etendus, mida Abby O'Hurley talle mängis, ei ulatunud tõe ligigi. Siin pidi olema mingi saladus. Tal polnud vaja teha muud kui võtta appi sarm, kustutada tuled ning naine sosistab talle kõik saladused. Kui just naine ei avasta enne tema omi...
https://www.raamatukoi.ee/cgi-bin/raamat?204380
Raamat haaras kaasa, ma lugesin seda inglise keeles, ega oska seetõttu kommenteerida kui hea tõlge on. Kuid üldiselt on need üsna head olnud. Siiski, ma olen avastanud inglise keeles lugemise võlu. Audioraamatu fännidele siis need raamatud on ka MP3na olemas. Postitas
"Ohvrilaeva" peategelane Martin Justus on ajaloo- ja filosoofiaõpetaja, Sokratese fänn, kes hindab avarat mõttemaailma ja vaimsust. Ta seisab üsna kaugel praktilisest elust, mida Justuse jaoks esindab tema naine, kellest mööda elamine on juba ammu omavahelise ükskõiksuseni jõudnud. Justuse tutvumine ja suhe juudi neiu Isebeliga seotakse raamatus antiikfilosoofiast tuntud müüdiga Delose saarele sõitvast ohvrilaevast, mille äraoleku ajal (30 päeva jooksul) on riigis keelatud surmaotsuste täideviimine. Müüdi tutvustamine raamatu algusosas loob tooni, mis juba eos vihjab sellele, kuidas lugu lõpeb. Justuse ja Isebeli suhe ongi nii kirglik võib-olla just seepärast, et see on varjutatud peagi saabuva paratamatu lõpu teadmisest.